Дордоња (департман)

Дордоња (, ) – департман во регионот Нова Аквитанија кој името го добил според истоимената река која поминува низ него. Седиште на префектурата е во Периге.

Историја
мини|лево|Префектурата на Дордоња во Периге.

Департманот Дордоња е еден од првичните 83 департмани создадени за време на Француската револуција на 4 март 1790 година. Бил создаден од делови од поранешните провинции, главно од Перигор, но и од  Ажене, Ангумоа и Лимузен.Adolphe Joanne, Géographie du département de la Dordogne, Librairie Hachette et , Paris, 1877, ..

Во 1793 година, општините Боасеј, Кубжур, Женис, Пеизак, Сен-сир-ле-Шампањ, Сен Месмен, Салањак, Савињак-Ледрие, Сен Трие и Тејо биле извадени од департманот Корез и припоени на Дордоња.

Во 1793 или 1794 година, Дордоња му го препуштила Каварк на Лот и ГаронаVoir la page de discussion de Cavarc..

На 6 нивоз III година (26 декември 1794), општината Паркул била извадена од Долна Шаранта и припоена на Дордоња Notice communale de Parcoul sur le site Ldh/EHESS/Cassini, consulté le 21 mars 2012..

Во 1819 година, општина Борепо е извадена од департманот и споена со Сујак во департманот Лот Notice communale de Beaurepos sur le site Ldh/EHESS/Cassini, consulté le 21 mars 2012..

Во септември 1939 година, 80.000 Алзашани од Долна Рајна, од кои 60.000 стразбуржани и жители на деветнаесет села од Гран Рие, јужно од Стразбур, биле евакуирани кон Дордоња Ludivine Loncle, « Et le Périgord devint alsacien », Le Mag , supplément à Sud Ouest du 7 mars 2015, .Jessica Guglielmi, « Retour sur l'évacuation de l'Alsace en Périgord », Sud Ouest édition Dordogne, 8 avril 2015, .. Во август 1940 година, кога Алзас бил анектиран кон Германија, било организирано нивно враќање, но 15.000 од нив претпочитале да останат во Дордоња .

За време на примирјето од 22 јуни 1940 година, департманот бил поделен на два дела: окупирана зона на запад и слободна зона на исток.Hervé Chassain, « Les enfants de la ligne », Sud Ouest édition Périgueux, 8 mai 2015, .Guy Penaud, préface de Roger Ranoux, Les crimes de la Division « Brehmer », éditions la Lauze, mars 2004, , .. По англоамериканското истоварање во Алжир и Мароко на 8 ноември 1942 година, Германците ја зазеле слободната зона на 11 ноември и се сместиле во Периге и Сент Астје.

До 1 јануари 2016 година Дордоња била дел од старата покраина Аквитанија.

Географија
Департманот е дел од регионот Нова Аквитанија и е опкружен со следните департмани: Горна Вјена, Корез, Лот, Лот и Гарона, Жиронда и Шаранта. Дордоња е третиот по големина департман во метрополитенска Франција.

Демографија
Најбројно население од 505.789 жители, департманот имал во 1851 година според пописот од таа година. По 150 години постојано намалување, бројот на жители паднал на 400.000 во 2000 година. Сепак, во првата декада од 21 век, има тренд на зголемување на населението.

Во Дордоња живеат голем број Британци, меѓу 5.000 и 10.000, привлечени од лежерниот начин на живот, топлата клима и пониските трошоци за живот. Заради ова департманот го добил прекарот Дордоњшир

 Стопанство 
Со шумска површина од 4080 км2, распарчена на 90.000 сопственици, шумата зафаќа 44% од површината на департманот Benoît Martin, « Forêt : rester divisés, c'est moins bien régner », Sud Ouest édition Dordogne, 9 mai 2018, .. Шумскиот сектор, со бројни пилани и преработувачи, е вториот индустриски работодавач во Дордоња Hervé Chassain, « La forêt patchwork », Sud Ouest édition Périgueux, 24 octobre 2008..

Лозарството со винови насади од сортите бержерак, монбазијка и пешарман е исто така голем работодавач и создавач на богатсва, како и вистинска туристичка атракција.

Сместени главно на југоисток на департманот, 200 производители на тутун обезбедуваат 15% од националното производствоSud Ouest édition Dordogne du 10 décembre 2011..

Во 2012 година, туризмот претставувал 21% од БДП на департманот и сè уште има потенцијал за понатамошен развој, особено кон англосаксонските посетители, љубители на француската гастрономија Le Périgord veut attirer toujours plus de touristes, Sud Ouest édition Dordogne du 13 mars 2012..

Во индустрискиот дел, 3271 претпријатија распределени низ целиот департман вработуваат околу 23.800 лица Virginie Desmet, Le Périgord industriel, Sud Ouest édition Dordogne du 21 mars 2012..

Туризам

Во Дордоња има преку 1.500 замоци како:
Бејнак
Бирон
Бурдеј
Кастелно ла Шапел
Комарк
Отфор
Жорија
Ла Бес
Ла Мот
Ла Петит Филоли
Ла Реноди
Ла Рош
Ла Рок
Миланд
Монбазијак
Пекани
Пијмартен

Прочуените пештери Ласко се затворени за посетители, но копија на Ласко е отворена за посетителите и е голема туристичка атракција. Периге има важни римски руини, вклучително и арена која е сè уште видлива во паркот во близина на центарот на градот.

Наводи

Надворешни врски

 Dordogne Tourist Highlights 
 Préfecture website 
 Conseil général website  
 Atlaspol website. Politics of Dordogne 



Категорија:Департмани во Франција
Категорија:Департмани во Нова Аквитанија
Категорија:Држави и територии настанати во 1790 година